नई दिल्ली: रेलवे बोर्ड ग्रुप डी (Group D) के पदों पर होने वाली परीक्षा का एडमिट कार्ड (RRB Group D Admit Card) जारी कर चुका है. भर्ती परीक्षा का एडमिट कार्ड (RRB Admit Card) उम्मीदवार अपने रीजम की वेबसाइट पर जाकर डाउनलोड कर सकते हैं. भर्ती परीक्षा 17 सितंबर से शुरू हो रही है. 17 के बाद 18 सितंबर को भर्ती परीक्षा है. 18 सितंबर की परीक्षा के लिए एडमिट कार्ड कल जारी कर दिया जाएगा. रेलवे परीक्षा का टाइम टेबल, केंद्र और शिफ्ट डिटेल पहले ही जारी कर चुका है. उम्मीदवारों की सुविधा के लिए रेलवे ने मॉक टेस्ट भी जारी किया है. भर्ती परीक्षा (RRB Group D Exam) नजदीक है, ऐसे में उम्मीदवारों को अपनी तैयारी तेज कर देनी चाहिए.